PTG ย้ำชัดไม่มีเอี่ยวคดีธรรมกาย
PTG ปัดมีเอี่ยวคดีธรรมกาย ยันชัดไม่มีส่วนรู้เห็นแม้นามสกุลเดียวกัน
20 มี.ค. 2560

บริษัท พีทีจี เอ็นเนอยี จำกัด (มหาชน) หรือ PTG ระบุว่า ตามที่มีรายงานข่าวว่า นายพงษ์ศักดิ์ วชิรศักดิ์พานิช กรรมการบริษัท และประธานกรรมการบริหาร PTG ซึ่งมีนามสกุลเดียวกันกับบุคคลที่ถูกขอตรวจสอบว่านำเงินวัดพระธรรมกายไปซื้อหุ้นในตลาดหลักทรัพย์แห่งประเทศไทยนั้น บริษัทขอยืนยันว่านายพงษ์ศักดิ์ และบริษัทไม่มีส่วนรู้เห็นหรือเกี่ยวข้องกับเรื่องดังกล่าวแต่ประการใด ทั้งนี้บริษัทมุ่งมั่นบริหารงานโดยยึดหลักการกำกับดูแลกิจการที่ดี ควบคู่กับการดูแลผู้มีส่วนได้เสียทุกกลุ่มเสมอมา
อนึ่งก่อนหน้านี้ กรมสอบสวนคดีพิเศษได้ประสานสำนักงานคณะกรรมการตลาดหลักทรัพย์ (ก.ล.ต.) เพื่อขอตรวจสอบบุคคลที่นำเงินวัดพระธรรมกายไปเล่นหุ้น เบื้องต้นมี 4 ราย ซึ่งหนึ่งในนั้นปรากฏชื่อของ น.ส.พัชรี วชิรศักดิ์พานิช